钦定古今图书集成/明伦汇编/氏族典/第034卷 > 《廖用贤尚友录》 > 锺同
## 钦定古今图书集成/明伦汇编/氏族典/第034卷 > 《廖用贤尚友录》 > 锺同

按《江西通志》：“同字世京，永丰人，翰林锺复子。景泰二
年进士。三年冬，为监察御史。五年天变，诏求直言。同
奏宜朝南宫复储位。疏上，诏下锦衣狱，搒掠考讯，炮
烙极刑。同略不以死生介意。六年八月，复有旨命锦
衣卫即狱中杖一百。创剧竟，卒于狱。英宗复辟，赠大
理寺丞，官其二子。宪宗末年，诏谥恭愍。先安福刘球”
上封事，约同父复偕。疏成为妻所知，泣劝而止。未数
日，复疽背死。妻悔恸曰：“早知若是，盍与刘侍讲同死！”
同闻之，誓必伸父志。入忠节祠。